Document ID: 31990R0408

*****
ΚΑΝΟΝΙΣΜΟΣ (ΕΟΚ) αριθ. 408/90 ΤΗΣ ΕΠΙΤΡΟΠΗΣ
της 16ης Φεβρουαρίου 1990
για την παρέκκλιση, όσον αφορά τη συσκευασία, μέχρι 30 Ιουνίου 1992 από τους κανόνες ποιότητας για τις τομάτες
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Οικονομικής Κοινότητας,
τον κανονισμό (ΕΟΚ) αριθ. 1035/72 του Συμβουλίου της 18ης Μαΐου 1972 περί κοινής οργανώσεως της αγοράς στον τομέα των οπωροκηπευτικών (1), όπως τροποποιήθηκε τελευταία από τον κανονισμό (ΕΟΚ) αριθ. 1119/89 (2), και ιδίως το άρθρο 2 παράγραφος 3,
Εκτιμώντας:
ότι ο κανονισμός (ΕΟΚ) αριθ. 778/83 της Επιτροπής (3) καθόρισε τους κανόνες για τις τομάτες· ότι υπήρξε εξέλιξη σε επίπεδο τεχνολογίας εμπορικής προετοιμασίας ορισμένων προϊόντων που επιτρέπουν καλύτερη εμπορική εξακρίβωση χωρίς υποβάθμιση των ποιοτικών τους χαρακτηριστικών· ότι πρέπει να υπάρξει εμπειρία πριν τροποποιηθούν τελικά οι κανόνες ποιότητας και γι' αυτό να υπάρξει προσωρινή παρέκκλιση από τους κανόνες ποιότητας για τις τομάτες·
ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχειρίσεως Οπωροκηπευτικών,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Μέχρι τις 30 Ιουνίου 1992, κατά παρέκκλιση από τις διατάξεις του παρατήματος του κανονισμού (ΕΟΚ) αριθ. 778/83, στο κεφάλαιο V.B «Συσκευασία» διαγράφεται η εξής φράση:
«Απαγορεύεται η τοποθέτηση σφραγίδας ή ετικέτας στις ίδιες τις τομάτες».
Άρθρο 2
Ο παρών κανονισμός αρχίζει να ισχύει την 1η Ιουλίου 1990.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 16 Φεβρουαρίου 1990.

Labels: 3
17